**ПОЈЕДНОСТАВЉЕЊЕ ПОСТУПКА ОДОБРАВАЊА КОЛИЧИНЕ ДУВАНСКИХ ПРЕРАЂЕВИНА КОЈЕ СЛУЖЕ ЗА ТЕСТИРАЊЕ КВАЛИТЕТА ПРОИЗВОДА**

|  |  |
| --- | --- |
| **Назив административног поступка** | Одобравање количине дуванских прерађевина које служе за тестирање квалитета производа |
| **Шифра поступка** | 01.01.0021 |
| **Регулаторно тело**  **(надлежно за спровођење препоруке)** | Пореска управа |
| **Правни оквир којим је уређен административни поступак** | * Закон о акцизама („Службени гласник РС“, бр. 22/01, 73/01, 80/02, 80/02- др. закон, 43/03, 72/03, 43/04, 55/04, 135/04, 46/05, 101/05- др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14, 142/14, 55/15, 103/15, 108/16 и 30/18.) * Правилник о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве („Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12, 56/13, 67/15, 101/16, 86/17, 20/18 и 48/18) |
| **Прописи које треба променити /донети/укинути да би се спровеле препоруке** | 1. Правилник о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве („Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12 - исправка, 56/13, 67/15, 101/16, 86/17, 20/18 и 48/18) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Иако је прописом јасно дефинисано на који начин се спроводи административни поступак, додатни простор за оптимизацију постоји кроз елиминацију одређених докумената који се могу обезбедити у другом облику као и кроз омогућавање електронског подношења захтева и издавање акта електронским путем и унапређење обрасца захтева. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Елиминација непотребне документације* | **Х** |  | **1.** | | **Образац административног захтева** |  | | | | *Унапређење обрасца за подношење захтева* | **Х** |  | **1.** | | **Увођење е-управе** | **Х** |  | **1.** | | |
| 1. **ОБРАЗЛОЖЕЊЕ** | |
| * 1. **Документација**   ***Елиминација непотребне документације***   * **Документ 2: Оверена изјава под пуном кривичном и материјалном одговорношћу да ће се дуванске прерађевине наведене у захтеву, користити за тестирање квалитета**   Наведени документ представља доказ да ће се дуванске прерађевине наведене у захтеву, користити за тестирање квалитета.  Документ се тражи од подносиоца захтева на основу члана 9а став 6 Правилник о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве.  Документ није потребан за спровођење поступка из разлога што наведена изјава може бити саставни део обрасца, и не мора бити оверена, тако да се предлаже његова елиминација, чиме ће се смањити административно оптерећење и трошкови за подносиоца захтева.  **За примену ове препоруке, потребна је измена члана 9а став 6 Правилника о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве(„Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12 - исправка, 56/13, 67/15, 101/16, 86/17, 20/18 и 48/18)).**   * 1. **Унапређење обрасца за подношење захтева**   Захтев у оквиру овог поступка се подноси писано~~,~~ на основу елемената дефинисаних чланом 9а ст. 6 Правилника о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената.  У обрасцу захтева треба да стоји и писана информација о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је измена и допуна Правилника о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве („Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12 - исправка, 56/13, 67/15, 101/16, 86/17, 20/18 и 48/18)).**   * 1. **Увођење е-управе**   Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, потребно је изменити члан 9. Правилника о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве („Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12 - исправка, 56/13, 67/15, 101/16, 86/17, 20/18 и 48/18).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИКА О ИЗМЕНИ И ДОПУНИ**  **ПРАВИЛНИКА О НАЧИНУ ОБРАЧУНАВАЊА И ПЛАЋАЊА АКЦИЗЕ, ВРСТИ, САДРЖИНИ И НАЧИНУ ВОЂЕЊА ЕВИДЕНЦИЈА, ДОСТАВЉАЊА ПОДАТАКА И ПОДНОШЕЊА ПОРЕСКЕ ПРИЈАВЕ**  Члан 1.  У Правилнику о начину обрачунавања и плаћања акцизе, врсти, садржини и начину вођења евиденција, достављања података и подношења пореске пријаве („Службени гласник РС“, бр. 3/05, 54/05, 36/07, 63/07, 53/09, 63/12, 95/12, 96/12, 56/13, 67/15, 101/16, 86/17, 20/18 и 48/18),члан 9. став 1. се брише реч „писменог“.  После става 2. додаје се нови став 3. који гласи:  „Захтев из става 1. овог члана подноси се на обрасцу који је одштампан уз овај правилник и чини његов саставни део.“  Члан 2.  У члану 9а. овог правилника брише се став 7.  Досадашњи ст. 8., 9. и 10. постају 7., 8. и 9.    Члан 3.  Овај Правилник ступа на снагу осмог дана од дана објављивања у "Службеном гласнику Републике Србије". | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О НАЧИНУ ОБРАЧУНАВАЊА И ПЛАЋАЊА АКЦИЗЕ, ВРСТИ, САДРЖИНИ И НАЧИНУ ВОЂЕЊА ЕВИДЕНЦИЈА, ДОСТАВЉАЊА ПОДАТАКА И ПОДНОШЕЊА ПОРЕСКЕ ПРИЈАВЕ КОЈЕ СЕ ДОПУЊУЈУ**  *5.2. Рефакција акцизе*  Члан 9.  Лице из члана 39. Закона остварује право на рефакцију плаћене акцизе на основу ~~писменог~~ захтева, који се подноси Пореској управи.  Уз захтев из става 1. овог члана подноси се:  1) рачун произвођача акцизног производа са исказаном акцизом  ;  1а) рачун увозника са исказаном акцизом која је плаћена при увозу, односно јединствену царинску исправу ако је лице из члана 39. Закона истовремено и увозник акцизних производа;  2) налог за пренос или други документ о безготовинском плаћању рачуна из тачке 1) овог става;  3) јединствена царинска исправа или други документ као доказ да су производи извезени.  ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО.  **6. Дуванске прерађевине које служе за тестирање квалитета производа**  Члан 9а  Дуванским прерађевинама за тестирање квалитета производа сматрају се дуванске прерађевине које служе за утврђивање квалитета пушачких својстава дуванских прерађевина од стране крајњих потрошача тих производа (у даљем тексту: тестирање квалитета).  Није дозвољено смештање дуванских прерађевина намењених тестирању квалитета у акцизно складиште, као ни стављање у слободан промет на тржиште Републике Србије.  Паковање дуванских прерађевина из става 1. овог члана не сме да садржи податке и обележја прописана за дуванске прерађевине које се стављају у промет.  Количину дуванских прерађевина која служи за тестирање квалитета одобрава Пореска управа, односно Управа царина, на писмени захтев произвођача, односно увозника.  Писмени захтев из става 4. овог члана произвођач дуванских прерађевина подноси организационој јединици Пореске управе код које се води као обвезник акцизе, а увозник организационој јединици Управе царина, односно царинарници преко које се врши увоз дуванских прерађевина, пре увоза (у даљем тексту: Управа).  Писмени захтев садржи следеће податке:  1) назив, адреса и ПИБ обвезника акцизе;  2) врсте дуванских прерађевина чији се квалитет тестира;  3) количина дуванских прерађевина која ће се користити за тестирање;  4) облик и опис паковања дуванских прерађевина која служе за тестирање квалитета;  5) циљна група која је обухваћена тестирањем квалитета и начин спровођења тестирања (број учесника, време почетка и завршетка тестирања, место спровођења тестирања, привредни субјекти који спроводе тестирање, као и друге податке од значаја за тестирање квалитета);  6) царински прелаз преко којег дуванске прерађевине за тестирање квалитета улазе на царинско подручје Републике Србије, ако се дуванске прерађевине увозе.  ~~Уз захтев из става 6. овог члана произвођач, односно увозник подноси и оверену изјаву којом под пуном кривичном и материјалном одговорношћу изјављује да ће дуванске прерађевине наведене у захтеву користити за тестирање квалитета.~~  Управа, на основу писменог захтева из става 5. овог члана, у року од 15 дана од дана подношења захтева, доноси решење којим одлучује о том захтеву.  Обвезник акцизе којем је одобрено да изврши тестирање квалитета дуванских прерађевина, дужан је да писменим путем обавести Управу о дану завршетка тестирања квалитета, количини неискоришћених дуванских прерађевина и начину даљег поступања са неискоришћеним дуванским прерађевинама, најкасније у року од три дана од дана завршетка тестирања.  Управа води евиденцију о донетим решењима из става 8. овог члана. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.878,72 РСД. Усвајање и примена препорука ће донети привредним субјектима годишње директне уштеде од 1.560,09 РСД или 12,83 ЕУР. Ове уштеде износе 83,04% укупних директних трошкова привредних субјеката у поступку.  Препоруке ће допринети истоветности поступања, транспарентности поступка и поједностављењу административног поступка за привредне субјекте. | |