**ПОЈЕДНОСТАВЉЕЊЕ ПОСТУПКА ДОДЕЛЕ ИДЕНТИФИКАЦИОНОГ БРОЈА ФИСКАЛНОЈ КАСИ**

|  |  |
| --- | --- |
| **Назив административног поступка** | Додела идентификационог броја фискалној каси |
| **Шифра поступка** | 01.01.0037 |
| **Регулаторно тело**  **(надлежно за спровођење препоруке)** | Пореска управа  Министарство финансија |
| **Правни оквир којим је уређен административни поступак** | * Закон о фискалним касама („Службени гласник РС”, бр. 135/04, 93/12) * Правилник о поступку фискализације, садржају евиденције о овлашћеним сервисима и сервисерима и изгледу, садржају и начину вођења досијеа и сервисне књижице фискалне касе („Службени гласник РС”, бр. 140/04 и 44/18-др. закон) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Анализом овог административног поступка је утврђено да се на крају ЗИБ обрасца налази место за печат, а што је супротно члану 25. Закона о привредним друштвима којим је шредвиђено да се привредном друштву не може увести обавеза употребе печата у пословним и другим документима друштва. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење е-управе** |  | **Х** |  | | **Престанак употребе печата на ЗИБ обрасцу** |  | **X** |  | | |
| 1. **ОБРАЗЛОЖЕЊЕ** | |
| **3.1. Увођење е-управе**  Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке није потребна измена прописа.**  **3.2. Престанак употребе печата на ЗИБ обрасцу**  На крају обрасца за подношење захтева који је прописан и објављен Правилником о поступку фискализације, садржају евиденције о овлашћеним сервисима и сервисерима и изгледу, садржају и начину вођења досијеа и сервисне књижице фискалне касе („Службени гласник РС”, бр. 140/04 и 44/18-др. закон) предвиђено је место за печат, што је супротно законским одредбама којима је укинута обавеза привредних друштава да употребљавају печат, тако да је потребно да се из обрасца из прилога правилника обрише ознака „МП“.  Сходно члану 160. Закона о изменама и допунама закона о привредним друштвима од 01. октобра 2018. године укида се обавеза употребе печата, те је потребно образац захтева изменити у том смислу.  **За примену ове препоруке није потребна измена прописа већ фактичка измена прилога- Образац ЗИБ при Правилнику о поступку фискализације, садржају евиденције о овлашћеним сервисима и сервисерима и изгледу, садржају и начину вођења досијеа и сервисне књижице фискалне касе („Службени гласник РС”, бр. 140/04 и 44/18) у складу са важећим прописима.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа. | |
| 1. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ | |
| Није потребна измена прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.418,52 РСД. Усвајање и примена препорука ће донети привредним субјектима годишње директне уштеде од 235,96 РСД или 1,94 ЕУР. Ове уштеде износе 16,63% укупних директних трошкова привредних субјеката у поступку.  Препоруке ће допринети поједностављењу административног поступка за привредне субјекте. | |