**Поједностављење поступка Рефакције пореза на додату вредност**

|  |  |
| --- | --- |
| **Назив административног поступка** | **Рефакција пореза на додату вредност** |
| **Шифра поступка** | **01.01.0016** |
| **Регулаторно тело**  **(надлежно за спровођење препоруке)** | Министарство финансија  Пореска управа – Сектор за контролу, Одељење за анализу ризика, ослобођење и рефакцију ПДВ и фискализацију |
| **Правни оквир којим је уређен административни поступак** | * Закон о порезу на додату вредност („Службени гласник РС”, бр. 84/04, 86/04 - исправка, 61/05, 61/07, 93/12, 108/13, 68/14 - др. закон, 142/14, 83/15, 108/16, 113/17, 30/18 и 72/19) * Правилник о поступку остваривања права на повраћај ПДВ и о начину и поступку рефакције и рефундације ПДВ („Службени гласник РС”, бр. 107/04, 65/05,63/07, 107/12, 120/12, 74/13, 66/14, 44/18 - др. закон и 104/18) |
| **Прописи које треба променити /донети/укинути да би се спровеле препоруке** | 1. Правилник о поступку остваривања права на повраћај ПДВ и о начину и поступку рефакције и рефундације ПДВ („Службени гласник РС”, бр. 107/04, 65/05, 63/07, 107/12, 120/12, 74/13, 66/14, 44/18 - др. закон и 104/18) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Након попуњавања обрасца административног поступка, донет је Правилник о изменама и допунама Правилника о поступку остваривања права на повраћај ПДВ и о начину и поступку рефакције и рефундације ПДВ („Службени гласник РС”, број 104/18) којим је омогућено да све четири категорије подносилаца захтева (страни порески обвезник, хуманитарне организације, традиционалне цркве и верске заједнице и дипломатска представништва), достављају захтев и документацију у електронском облику, преко портала Пореске управе. Решење о рефакцији, такође, доставља се у електронском облику путем истог портала, чиме је спровођење овог поступка оптимизовано у делу који се тиче електронског управног поступања.  Приликом спровођења административног поступка по захтеву хуманитарних организација, од странке се захтева достављање решења о регистрацији код Агенције за привредне регистре. Наведени податак јесте чињеница о којој се води службена евиденција и који се може прибавити по службеној дужности.  У овом административном поступку подносилац захтева нема финансијских издатака. | |

|  |
| --- |
| 1. **САЖЕТАК ПРЕПОРУКА** |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Прибављање података по службеној дужности и документација која се прибавља од странке** | **Х** |  | **1.** | |
| 1. **ОБРАЗЛОЖЕЊЕ** |
| **3.1. Прибављање података по службеној дужности**  На основу члана 5. предметног правилника, странке – хуманитарне организације треба да поднесу као доказ решење о регистрацији хуманитарне организације.  С тим у вези, предлаже се елиминација подношења следећих докумената од стране подносиоца захтева, с обзиром на то да је надлежни орган дужан, да у складу са чл. 9. и 103. Закона о општем управном поступку („Службени гласник РС”, бр. 18/16 и 95/18 – аутентично тумачење – у даљем тексту: ЗОУП), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19), по службеној дужности прибави потребне податке од надлежног органа – „власника” потребних података:  **Документ 8.** Решење о регистрацији хуманитарне организације.  Приложени документ је предмет регистрације и јавног објављивања у смислу Закона о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19). Регистрација и вођење података о удружењима (као правних лица у које спадају хуманитарне организације), уређени су Правилником о садржини, начину уписа и вођења Регистра удружења („Службени гласник РС”, број 80/09).  Наведени документ служи као основ за утврђивање података о делатности подносиоца пореске пријаве/захтева, при чему је реч о податку о којем се води службена евиденција коју води ималац јавних овлашћења, те је исти потребно прибављати по службеној дужности, сходно члану 103. ЗОУП-а.  Предлаже се прибављање података по службеној дужности, које је могуће спровести на један од следећих начина, зависно од тренутне доступности потребних података:  1) Путем Информационог система за размену података из регистара преко Сервисне магистрале органа;  2) Прибављањем података упитом ка регистру и уписивањем у софтверско решење органа који води поступак преко Сервисне магистрале органа;  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачки 1) и 2), орган који спроводи поступак у обавези је да примењује ЗОУП, и податке потребне за одлучивање прибави директно од органа надлежног за вођење службене евиденције било конвенционалном - директном комуникацијом или електронским путем. Уколико одређена службена евиденција није доступна преко Сервисне магистрале органа, најбрже и најбезбедније орган може прибавити податке из такве  евиденције коришћењем тзв. сервиса „15 еЗУП-а” (платформа за кореспонденцију између органа), како би се избегла коресподенција и прибављање података преко мејла који је значајно мање безбедно средство од наведеног сервиса, али до приступања наведеном сервису орган може да прибави тражене податке и путем мејла.  *За* **За примену ове препоруке потребна je измена прописа, и то члана 5. Правилника** **о поступку остваривања права на повраћај ПДВ и о начину и поступку рефакције и рефундације ПДВ („Службени гласник РС”, бр. 107/04, 65/05, 63/07, 107/12, 120/12, 74/13, 66/14, 44/18 - др. закон и 104/18)** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** |
| **ПРЕДЛОГ**  На основу члана 57. Закона о порезу на додату вредност („Службени гласник РС”, бр. 84/04, 86/04 - исправка, 61/05, 61/07, 93/12, 108/13, 68/14 - др. закон, 142/14, 83/15, 108/16, 113/17, 30/18 и 72/19),  министар финансија доноси  ПРАВИЛНИК  о изменама и допунама Правилника о поступку остваривања права на повраћај ПДВ и о начину и поступку рефакције и рефундације ПДВ  Члан 1.  У члану 5, став 5. Правилника о поступку остваривања права на повраћај ПДВ и о начину и поступку рефакције и рефундације ПДВ („Службени гласник РС”, бр. 107/04, 65/05, 63/07, 107/12, 120/12, 74/13, 66/14, 44/18 д и 104/18), број „5”, замењује се бројем „4”.    Након става 5. истог члана, додаје се нови став који гласи:  „Подносилац захтева није у обавези да уз захтев из става 1. овог члана достави доказ из става 4. тачка 1), имајући у виду обавезу Пореске управе да тражене податке прибавља по службеној дужности , изузев уколико се подносилац захтева изричито изјасни да ће те доказе прибавити самостално.”  Досадашњи ст. 6. и 7. овог члана, постају ст. 7. и 8.  Члан 2.  **Овај правилник ступа на снагу осмог дана од дана објављивања у „Службеном гласнику Републике Србије”.** |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** |
| Правилник о поступку остваривања права на повраћај ПДВ и о начину и поступку рефакције и рефундације ПДВ  Члан 5.  Лица из члана 54. Закона остварују право на рефакцију, у складу са Законом, на основу захтева потписаног од стране овлашћеног лица који се подноси Пореској управи.  Захтев из става 1. овог члана подноси се на Обрасцу РЕФ 2 - Захтев хуманитарне организације за рефакцију, који је одштампан уз овај правилник и чини његов саставни део.  Захтев из става 1. овог члана подноси овлашћено лице једном годишње, а најкасније до 30. јуна текуће године, за добра набављена у Републици у претходној календарској години.  Уз захтев из става 1. овог члана доставља се:  1) доказ о регистрацији хуманитарне организације;  2) рачуни о набављеним добрима у Републици и докази о њиховом плаћању;  3) доказ да су добра отпремљена у иностранство и да се користе у хуманитарне, добротворне или образовне сврхе;  4) подаци о имену и адреси иностраног примаоца добара и сврси коришћења добара отпремљених у иностранство.  Доказ о регистрацији из става ~~5.~~ 4. тачка 1) овог члана доставља се само приликом првог подношења захтева за рефакцију ПДВ.  ПОДНОСИЛАЦ ЗАХТЕВА НИЈЕ У ОБАВЕЗИ ДА УЗ ЗАХТЕВ ИЗ СТАВА 4. ОВОГ ЧЛАНА ДОСТАВЉА ДОКАЗЕ ИЗ СТАВА 4. ТАЧ. 1), ЈЕР ТРАЖЕНЕ ПОДАТКЕ ПОРЕСКА УПРАВА ПРИБАВЉА ПО СЛУЖБЕНОЈ ДУЖНОСТИ ИЗ СЛУЖБЕНИХ ЕВИДЕНЦИЈА, ИЗУЗЕВ УКОЛИКО СЕ ПОДНОСИЛАЦ ЗАХТЕВА ИЗРИЧИТО ИЗЈАСНИ ДА ЋЕ ТЕ ДОКАЗЕ САМ ПРИБАВИТИ.  Централа, након извршене провере испуњености услова за рефакцију, решењем одлучује о захтеву у року од 30 дана од дана подношења захтева и доставља решење подносиоцу захтева, а у року од 15 дана од дана достављања решења врши се рефакција ПДВ.  Захтев и документација из ст. 1. и 4. овог члана достављају се у електронском облику преко портала Пореске управе, а решење из става 6. овог члана у електронском облику. |
| 1. **АНАЛИЗА ЕФЕКАТА ПРЕПОРУКЕ (АЕП)** |
| У току 2016. године поднетo је укупно 1.031 захтев за рефакцију пореза на додату вредност.  Директан трошак спровођења овог поступка за привредне субјекте на годишњем нивоу износио је 863.462,31 РСД, што је еквивалентно износу од  7.099,56 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 2.909,12 РСД или 23,92 ЕУР. Ове уштеде износе 0.34% укупних директних трошкова привредних субјеката у поступку. |