**ПОЈЕДНОСТАВЉЕЊЕ ПОСТУПКА ИЗДАВАЊА ПОТВРДЕ О ПЛАЋЕНОМ ПОРЕЗУ НЕРЕЗИДЕНТНОГ ПРАВНОГ И ФИЗИЧКОГ ЛИЦА**

|  |  |
| --- | --- |
| **Назив административног поступка** | Потврда о плаћеном порезу нерезидентног правног и физичког лица |
| **Шифра поступка** | 01.01.0061 |
| **Регулаторно тело**  **(надлежно за спровођење препоруке)** | Пореска управа  Министарство финансија |
| **Правни оквир којим је уређен административни поступак** | * Закон о порезу на добит правних лица („Службени гласник РС”, бр. 25/01, 80/02- др. закон, 43/03, 84/04, 18/10, 101/11, 119/12, 47/13, 108/13, 68/14 - др. закон, 142/14, 91/15 - аутентично тумачење, 112/15, 113/17, 95/18 и 86/19) * Закон о порезу на доходак грађана („Службени гласник РС”, бр. 24/01, 80/02, 80/02 - др. закон, 135/04, 62/06, 65/06 - исправка, 31/09, 44/09, 18/10, 50/11, 91/11 - УС, 93/12, 114/12 - УС, 47/13, 48/13 - исправка, 108/13, 57/14, 68/14 - др. закон, 112/15, 113/17, 95/18, и 86/19) |
| **Прописи које треба променити /донети/укинути да би се спровеле препоруке** | 1. Доношење новог подзаконског акта |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Поступак се покреће захтевом за који не постоји образац већ се подноси у слободној форми, чиме се поступак чини нетранспарентним за странке. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Увођење е-управе** |  | **Х** |  | | **Образац административног захтева** |  | | | | *Увођење обрасца захтева* | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Прихватање доказа о електронској уплати таксе, без печата банке**   * **Документ 5: Републичка административна такса на захтев** * **Документ 6: Републичка административна такса на потврду**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**  **3.2. Увођење е-управе**  Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке није потребна измена прописа.**  **3.3. Увођење обрасца захтева**  Захтев у оквиру овог поступка се подноси у слободној форми.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати информације о документацији потребној у поступку, форми докумената, издаваоцима и специфичностима у вези са документацијом.  Образац захтева треба да садржи и писану информацију о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребно је доношење новог подзаконског акта којим ће се прописати образац захтева.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  **ПРАВИЛНИК О ИЗГЛЕДУ И САДРЖИНИ ОБРАСЦА ЗАХТЕВА ЗА ИЗДАВАЊЕ ПОТВРДЕ О ПЛАЋЕНОМ ПОРЕЗУ НЕРЕЗИДЕНТНОГ ПРАВНОГ И ФИЗИЧКОГ ЛИЦА**  Члан X.  Овим правилником, прописује се изглед и садржина обрасца захтева за издавање потврде о плаћеном порезу нерезидентног правног и физичког лица.  Члан X.  Образац захтева за издавање потврде о плаћеном порезу нерезидентног правног и физичког одштампан је уз овај правилник и чини његов саставни део.  Члан Х.  Захтев садржи:   * пословно име, односно име и презиме подносиоца захтева * седиште, односно место и адреса пребивалишта подносиоца захтева * контакт телефон подносиоца захтева * име и презиме одговорног лица код подносиоца захтева * матични број, ПИБ, односно ЈМБГ подносиоца захтева * адреса електронске поште подносиоца захтева * ИД пореске пријаве – за порез по одбитку и број решења о утврђеном порезу- за порез по решењу   Уз захтев се подноси:   * потврда о резидентности, издата од стране надлежног органа државе уговорнице чији је резидент подносилац захтева, у оригиналу; * правни основ за исплату прихода, у копији; * доказ да је резидент Републике извршио исплату прихода нерезиденту на његов рачун код банке, издат од стране банке, у копији; * пуномоћје, уколико се подноси преко пуномоћника, издато од стране нерезидентног обвезника, у оригиналу; * доказ о уплати административне таксе за захтев, у копији; * доказ о уплати административне таксе за издавање потврде, у копији.   Члан X.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 20.557.896,04 РСД. Усвајање и примена препорука ће донети привредним субјектима годишње директне уштеде од 777.127,03 РСД или 6.389,70 ЕУР. Ове уштеде износе 3,78% укупних директних трошкова привредних субјеката у поступку.  Препоруке ће допринети истоветности поступања, транспарентности поступка и поједностављењу административног поступка за привредне субјекте. | |